Robonauti u pomoć astronautima
Budućnosti svemirskih istraživanja u suradnji čovjekolikih robota i čovjeka!
Američka svemirska agencija, NASA, poslala čovjekolikog robota tamo gdje niti jedan čovjekoliki robot nije bio do sada NASA je korak bliže ostvarenju suradnje između okretnog humanoidnog robota i astronauta. Robonaut 2, ili kako ga još zovu R2, na Međunarodnoj je svemirskoj postaji još od prošle godine. Ali trebalo je vremena za provjeravanje svih njegovih senzora i sustava. Ekipa na Zemlji i astronauti na postaji temeljito su provjeravanja obavili i prilično su uzbuđeni zbog njihovog posebnog novog člana. Postoje četiri robonauta, ali jedini u svemiru je R2. S jednim od njegove braće upoznali smo se prošle godine, u Smithsonian muzeju za aeronautiku i svemirska istraživanja. Inženjeri su robonaute razvili imajući na umu njihovu interakciju s ljudima, kaže menadžer ovog NASA-inog projekta, Ron Diftler: NASA i General Motors zajedno su radili na stvaranju Robonauta. On poslove može obavljati samostalno ili teleoperacijom, vođenjem sustava s udaljenog mjesta, objašnjava inženjer Mike Goza: Zahvaljujući senzorima postavljenima na njegovoj kacigi i na rukavicama, robonaut može oponašati i pokrete inženjera. kaze Mike Goza, Njegove su ruke čovjekolike, poput čovjeka njima i poseže za predmetima. To je važno zato što su dijelovi koje treba servisirati u svemiru, kao i alat koji se pri tome koristi, zamišljeni i razvijeni imajući ljudske ruke na umu. Robonauti bi, dodaje Mike Goza, mogli skratiti vrijeme koje astronauti provode izvan letjelice, u opasnom svemirskom okolišu: Osim asistiranja astronautima, inženjeri za robonaute predviđaju i neke druge funkcije kao što je rutinsko održavanje unutrašnjosti letjelice. Robonaut nije prvi NASA-in robot u svemiru. Prisjetimo se rovera na Marsu, kaže kustosica svemirske zbirke u Muzeju za aeronautiku i svemirska istraživanja, Valerie Neal: Robonauti će možda jednog dana biti spremni za svemirska istraživanja, ali za sada, NASA još uvijek ispituje i testira potencijale ovog prototipa robotičkog astronauta.